SL Uradni list Evropske unije L 332/45

ODLOČBA NADZORNEGA ORGANA EFTE

št. 160/10/COL

z dne 21. aprila 2010

o dodatnih jamstvih za Norveško glede bolezni Aujeszkega

NADZORNI ORGAN EFTE JE –

ob upoštevanju Sporazuma o Evropskem gospodarskem prostoru, zlasti člena 17 Sporazuma in Protokola 1 k Sporazumu ter zlasti člena (4)(d) Protokola,

ob upoštevanju Sporazuma med državami Efte o ustanovitvi Nadzornega organa in Sodišča, zlasti člena 5(2)(d) Sporazuma in Protokola 1 k Sporazumu ter zlasti člena 1(c) Protokola,

ob upoštevanju akta iz točke 4.1.1 poglavja I Priloge I k Sporazumu o Evropskem gospodarskem prostoru o problemih zdravstvenega varstva živali, ki vplivajo na trgovino z govedom in prašiči znotraj Skupnosti: Direktiva Sveta 64/432/EGS z dne 26. junija 1964 o problemih v zvezi z zdravstvenim varstvom živali, ki vplivajo na trgovino z govedom in prašiči znotraj Skupnosti (1), kakor je bila spremenjena in prilagojena Sporazumu EGP s Protokolom 1 k Sporazumu, in zlasti členu 8 ter členu 10(1) Sporazuma,

ob upoštevanju akta iz točke 4.2.84 poglavja I Priloge I k Sporazumu EGP: Odločba Komisije 2008/185/ES z dne 21. februarja 2008 o dodatnih jamstvih za trgovino s prašiči v Skupnosti glede bolezni Aujeszkega in o merilih zazagotavljanje podatkov o tej bolezni (2), kakor je bila spremenjena,

ob upoštevanju Odločbe Nadzornega organa Efte št. 226/96/COL (3) z dne 4. decembra 1996, ki je nadomestila Odločbo št. 31/94/COL o dodatnih jamstvih glede bolezni Aujeszkega za prašiče, ki so namenjeni v države Efte ali regije, v katerih te bolezni ni,

ob upoštevanju naslednjega:

(1) Z Odločbo št. 226/96/COL so bila Norveški dodeljena dodatna jamstva glede bolezni Aujeszkega.

(2) Od sprejetja Odločbe št. 226/96/COL je bila zakonodaja Evropske unije o dodatnih jamstvih glede bolezni Aujeszkega spremenjena, da bi se zagotovila skladnost z mednarodnimi pravili glede te bolezni in boljši nadzor nad to boleznijo v Uniji.

(3) S Sklepom Skupnega odbora EGP št. 55/2009 (4) se je Odločba 2008/185/ES, kakor je bila spremenjena, vključila v Sporazum EGP pod točko 4.2.84 poglavja I Priloge I k Sporazumu.

(4) Norveška vlada meni, da na njenem ozemlju ni bolezni Aujeszkega v skladu s členom 10(1) Direktive 64/432/EGS. Norveška je Nadzornemu organu Efte predložila dokazno dokumentacijo zlasti o nadaljnjem spremljanju stanja in izvajanju ustreznega nadzora za zagotovitev, da na ozemlju Norveške ni bolezni Aujeszkega.

(5) Norveška je od Nadzornega organa Efte zahtevala, da posodobi svojo Odločbo št. 226/96/COL, da se bodo upoštevale nove zakonodajne spremembe na področju dodatnih jamstev glede bolezni Aujeszkega za trgovino s prašiči znotraj Unije.

(6) Zato bi bilo Odločbo št. 226/96/COL ustrezno razveljaviti v skladu z zadnjimi zakonodajnimi spremembami na področju dodatnih jamstev glede bolezni Aujeszkega za trgovino s prašiči znotraj Unije.

(7) V novi odločbi bodo jamstva, ki so bila predhodno dodeljena Norveški, ostala enaka, poleg tega se bodo uskladila z novimi merili, določenimi z zadevno zakonodajo EGP, zlasti Odločbo 2008/185/ES, kakor je bila spremenjena.

(8) Ukrepi, določeni v tej odločbi, so v skladu z mnenjem Veterinarskega odbora Efte, ki pomaga Nadzornemu organu Efte –

SPREJEL NASLEDNJO ODLOČBO:

Člen 1

V nobeni regiji Norveške ni bolezni Aujeszkega, cepljenje je prepovedano.

Člen 2

Norveški se dodelijo dodatna jamstva glede bolezni Aujeszkega iz Odločbe 2008/185/ES, kakor je bila spremenjena, za trgovino s prašiči v Evropskem gospodarskem prostoru (v nadaljnjem besedilu: EGP).

Člen 3

Norveška ima enak status kot države članice EU, ki so navedene v Prilogi I k Odločbi 2008/185/ES.

Člen 4

Ustanova iz odstavka 1 Priloge III k Odločbi 2008/185/ES je Veterinærinstituttet, Oslo, Norveška.

Člen 5

Odločba št. 226/96/COL se razveljavi.

Člen 6

Ta odločba začne veljati 21. aprila 2010.

Člen 7

Ta odločba je naslovljena na Norveško.

Člen 8

Besedilo v angleškem jeziku je edino verodostojno.

V Bruslju, 21. aprila 2010. Za Nadzorni organ Efte Per SANDERUD Predsednik Sverrir Haukur GUNNLAUGSSON Član kolegija

(1) UL 121, 29.7.1964, str. 1977/64.

(2) UL L 59, 4.3.2008, str. 19.

(3) UL L 78, 20.3.1997, str. 46.

(4) UL L 232, 3.9.2009, str. 1.